Ահաւասիկ ես տեսնում եմ երկու հանդիպակաց լեռներ, եւ նրանց լանջերին փռուած դալարա•եղ դարատափեր՝ անասունների մակաղատեղիներով, բերքառատ այգիներով, պտղատու եւ վայրի ծառերով կեանք ու հմայք զգեցած, որոնց մէջ աչքի են ընկնում յատկապէս մշտադալար ու սաղարթախիտ դափնիները։ Նոյնիսկ ձմրան խստաշունչ ու խելագար քամիները, տեղատարափ անձրեւները, ահեղացունց որոտումներն ու գիշերային խաւարը ոչնչով չեն աղարտում դրանց հէքիաթային գեղեցկութիւնը։